Anexa 5 - Formulare pentru achiziția de servicii de consultanță

[***Anexa 5.1 - Termeni de referință***](#Anexe)

Proiectul privind Învățământul Secundar (ROSE)

Schema de Granturi pentru Universități

Beneficiar: Facultatea de Chimie Aplicată şi Ştiinţa Materialelor – Universitatea POLITEHNICA din BUCUREŞTI

Titlul subproiectului: - Oportunitati de dezvoltare profesionala in cadrul procesului educational din Facultatea de Chimie Aplicată și Știința Materialelor

Acord de grant nr. AG 148 / SGU / NC / II / 10.09.2019

**Termeni de referință pentru***Servicii consultanță – activități de coaching – an 3- Consultant* sesiuni de coaching si dezvoltare personală

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației și Cercetării, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. AG 148 / SGU / NC / II / 10.09.2019, semnat cu MEN-UMPFE, Facultatea de Chimie Aplicată şi Ştiinţa Materialelor– Universitatea POLITEHNICA din BUCUREŞTI a accesat în cadrul schemei de granturi pentru Universități un grant în valoare de 697.532,00 Lei pentru implementarea subproiectului -Oportunitati de dezvoltare profesionala in cadrul procesului educational din Facultatea de Chimie Aplicată și Știința Materialelor - ODECHIM și intenționează să utilizeze o parte din fonduri pentru desfăşurarea activităţilor **AV – Organizarea si desfasurarea sesiunilor de coaching si dezvoltare personală.**

**2. Obiectiv**

Obiectivul acestor servicii de consultanță constă în realizarea unor sesiuni de coaching și dezvoltare personală cu membrii GT al subproiectului ODECHIM.

**3. Scopul serviciilor**

În vederea îndeplinirii obiectivului serviciilor, Consultantul va realiza următoarele activităţi: desfășurarea de sesiuni de coaching și dezvoltare personală cu membrii GT. Aceste sesiuni vor fi susținute de specialiști în domeniu (care vor desfășura sesiuni de coaching și dezvoltare personală cu GT De asemenea, în cadrul acestei activități, studenții consultanți din cadrul asociațiilor studențești îi vor implica pe membrii GT în activități menite să încurajeze socializarea și lucrul în echipă, cu scopul de a spori sentimentul de apartenență a acestora din urmă la colectiv și de a contribui la integrarea lor în comunitatea academică. Aceste activități vor fi deschise pentru toți membrii GT

Rezultatele aşteptate în urma desfăşurării activităţii consultantului sunt: îmbunătățirea modului de a purta o conversație, de a-și îmbunătăți abilitățile de persuasiune și de transmitere a mesajelor, de a se exprima în public – limbaj verbal și non-verbal, de a lucra într-o echipă și de a conștientiza necesitatea absolvirii unei facultăți, precum și pașii de urmat pentru atingerea obiectivelor propuse și maximizarea potențialului educațional și profesional).

**4. Livrabile**

Ca rezultat al serviciilor descrise mai sus, Consultantul va trebui să transmită următoarele livrabile:

Raport de activitate (la finalul desfăşurării tuturor sesiunilor de coaching și dezvoltare personală) cu privire la desfăşurarea sesiunilor de coaching și dezvoltare personală. Documentele rezultate în urma acestei activități sunt preluate de către consilierilor grup țintă din proiect.

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul schemei de granturi Necompetitive pentru Universități, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime cerute pe care trebuie să le dovedească Consultanții sunt următoarele:

*Nivelul studiilor şi Experienţa profesională a consultanţilor care vor desfăşura sesiunile de coaching și dezvoltare personală cu studenții din GT al subproiectului ODECHIM*

* *studii de licență/ postuniversitare/ master/ doctorat în domeniul tehnic/economic/sociologie/psihologie/comunicare SAU cursuri de specializare în domeniul sociologie/psihologie/dezvoltare profesională/training/psiho-pedagogic/dezvoltare a competențelor socio – emoționale*
* *minimum 1 an de experienţă profesională în domeniul dezvoltare profesională/training/coaching/dezvoltare a competențelor socio – emoționale*
* *cel puțin 1 proiect de dezvoltare în domeniul educațional (training-uri efectuate cu persoane cu vârsta de peste 14 ani pentru dezvoltarea diferitelor competenţe personale, socio-emoţionale sau profesionale)*
* *cunoștinţe operare PC*
* *experienţa profesională în proiecte educaționale dedicate grupurilor dezavantajate este un avantaj*

*Criterii stabilite pentru firma/ONG-ul/PFA etc. care va furniza serviciile de consultanţă:*

* + *trebuie să aibă experienţă în domeniu de minimum 1 an.*
  + *trebuie să fi efectuat minimum 3 sarcini similare.*
  + *trebuie sa aiba minimum un expert în coaching și dezvoltare personală.*

**6. Alți termeni relevanți**

**Perioadă de implementare/ Durata serviciilor.**

Realizarea sesiunilor de coaching și dezvoltare personală cu studenții din GT al subproiectului ODECHIM – 6 (şase) sesiuni de coaching și dezvoltare personală cu grupe de maxim 30 persoane (studenţi din GT) şi durata de 4 (patru) ore/sesiune, organizate în perioada **februarie-mai 2022** sau în orice altă perioadă agreată ulterior în scris de către părți.

**Locație.**

*Ținând cont de situația actuală, generată virusul SARS-Cov 2, Consultantul își va desfășura activitatea cu studenții din GT online, pe platforma Microsoft Teams sau pe o platformă agreată de comun acord și la sediul Beneficiarului (*Facultatea de Chimie Aplicată și Știința Materialelor– Universitatea POLITEHNICA din BUCUREŞTI*) daca este cazul.*

**Raportare.**

Raportul de activitate realizat de consultant la finalul desfăşurării tuturor sesiunilor de coaching și dezvoltare personală trebuie să includă şi fișe individuale pentru studenții GT referitoare la participarea și rezultatele obținute în cadrul sesiunilor de coaching și dezvoltare personală, precum şi conţinutul materialelor distribuite de către consultant către studenţii din GT pentru desfășurarea sesiunilor de coaching și dezvoltare personală (cu conținutul tehnicilor exersate în timpul sesiunilor).

*Persoana care primeşte şi verifică rapoartele lunare de activitate este dna Oana-Cristina Dochia, responsabil monitorizare-raportare în cadrul subproiectului ODECHIM.*

**Facilități oferite de Beneficiar.**

*Beneficiarul grantului pune la dispoziţia consultanţilor pentru realizarea activităţilor acestora documentele subproiectului ODECHIM şi spaţiul necesar desfăşurării sesiunilor de coaching și dezvoltare personală cu studenții din GT.*

**Confidențialitate.** Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.